بھارت کے زیرِ انتظام کشمیر میں عسکریت پسندوں کا فوجی کیمپ پر حملہ، چار اہلکار ہلاک
بھارتی فوج کی وائٹ نائٹ کور نے ایک ٹویٹ میں کہا ہے کہ عسکریت پسندوں نے جمعرات کی علی الصباح ضلع راجوڑی کے علاقے پارگل میں فوج کے ایک کیمپ پر حملہ کیا ہے۔
سرینگر — بھارتی فوج کے ترجمان کرنل دیویندر آنند نے ذرائع ابلاغ کو بتایا کہ دو مبینہ دہشت گردوں نے رات کی تاریکی میں ضلعی صدر مقام راجوری سے 25 کلو میٹر دور پرگال کے مقام پر ایک فوجی کیمپ میں زبردستی گھسنے کی کوشش کی۔ لیکن جوں ہی وہ کیمپ کے ارد گرد بچھائی گئی خار دار تار کو عبور کرنے لگے تو سیکیورٹی اہلکاروں نے اُن پر فائر کھول دیا۔ کرنل دیویندر کے بقول سنجوا بھارتی کشمیر میں سرگرم عسکریت پسندو ں کی طرف سے اگرچہ مسلم اکثریتی وادیؐ کشمیر میں سیکیورٹی فورسز مسلسل نشانےپر رہتی ہیں، تاہم ریاست کے نسبتاً پُرامن جموں خطے میں یہ گزشتہ چار سال کے دوراں کسی فوجی کیمپ پر کیا گیا پہلا بڑاحملہ ہے۔ آخری مرتبہ فروری 2018 میں عسکریت پسندوں نے سرمائی دارالحکومت جموں کے سنجوا علاقے میں بھارتی فوج کے ایک بڑے کیمپ پر حملہ کیا تھا جس میں چھ اہلکار ہلاک اور 14 زخمی ہو گئے تھے۔ تاہم رواں برس اپریل میں سنجوا ہی کے علاقے میں عسکریت پسندوں نے بھارت کے سینٹرل انڈسٹریل سیکیورٹی فورس (سی آئی ایس ایف) کی ایک پارٹی پر حملہ کر کے ایک ایک پولیس انسپکٹر کو ہلاک اور سات کو زخمی کر دیا تھا۔ سیکیورٹی فورسز کی جوابی کارروائی میں دونوں مشتبہ حملہ آور ہلاک ہوئے تھے اور حکام نے کہا تھا کہ ان دونوں کا تعلق کالعدم جیشِ محمد سے تھا۔ بھارتی عہدے داروں نے دعویٰ کیا ہے کہ عسکریت پسند پرگال میں فوجی کیمپ کو نشانہ بنا کر اوڑی جیسی کارروائی دہرانا چاہتے تھے۔ خیال رہے کہ ستمبر 2016 میں لائن آف کنٹرول (ایل او سی) کے قریب اوڑی میں بھارتی فوج کے کیمپ پر مشتبہ عسکریت پسندوں کے حملے میں 19 فوجی ہلاک اور 20 زخمی ہو گئے تھے۔ اس کے ردِعمل میں بھارتی فوج نے پاکستانی کشمیر میں سرجیکل اسٹرائیک کا دعویٰ کیا تھا جسے پاکستان نے مسترد کر دیا تھا۔ بھارت کےز یرِ انتطام کشمیر کے سربراہِ انتظامیہ لیفٹننٹ گورنر منوج سنہا نے پرگال میں فوجی کیمپ پر کئے گئے حملے کی مذمت کرتے ہوئے پاکستان پر اس حملے میں ملوث ہونے کا شک ظاہر کیا ہے۔ پاکستان ماضی میں بھارتی حکام کی جانب سے ایسے الزامات کی تردید کرتا رہا ہے۔